Melocactus dichroacanthus. 
147 
14 . MELOCACTUS DICHROACANTHUS Miq. 
31. trunco saturate viridi, ovoideo, costis circiter 16, subper- 
pendicularibus, altis, e lata basi subacuatis, obrepandis, sinubus 
profundis, latis, acutis, tuberculorum spinigerorum 14 areolis 
minutis. Spinis 8 — 13, irregulariter divaricatis, omnibus subpaten- 
tibus, fasciculatis, superioribus maioribus ad medium sinum pertin- 
gentibus, quarum una magis centrali, omnibus subnigris, nascentibus 
fulgide aurantiacis. 
Icon. Tabula nostra VI. 
Adnotatio. Plantae, quam viventem non vidimus, iconem 
accuratam servamus, a pictore satis exercitato et fide digno factam. 
Quae cum speciem adeo distinctam referat, eam enumerare volui spe- 
rans meliorem in posterum notitiam nos nacturos esse, si aliquando 
nova iterum specimina afferantur. 
Descriptio. Truncus laete et saturate viridis, nondum adul- 
tus, tamen iam satis magnus, ovoideo -elongatus. Costae subverti- 
cales, crassae, acuatae, inter areolas impressas arcuatim obrepandae. 
Areolae satis approximatae (num omnes glabrae?), 14 in quavis 
costa. Spinae trunco non incumbentes, sed omnes subpatentes, su- 
periores longiores inferioribus subinde duplo longiores. Una cen- 
tralis videtur aut nulla. Omnes violaceo -nigrescentes, sed in su- 
periore trunci parte aurantiacae, quo elegans plantae habitus impri- 
mitur. Spinarum maior pars sursum dirigitur. 
Mensurae. Trunci altitudo 21 centim., diametro max. 19. 
Costae 4—5, areolae circiter 2 distant. Spinae maximae 4, mi- 
nimae 4 centim. longae. 
Affinis videtur 3Ielocacto communi, qui minori costarum nume- 
ro, areolis maioribus, spinarum colore et habitu differt, et Melocaeto 
violaceo, qui minori spinarum numero etc. recedere videtur. 
Habitat in insula St. Thomae (Hort. Roterodam.). 
